b"\n_START_ARTICLE_\nA Perfect Day (sang)\n_START_PARAGRAPH_\n\xc2\xabA Perfect Day\xc2\xbb er en amerikansk parlor song med melodi og tekst av Carrie Jacobs-Bond (1862\xe2\x80\x931946). Hun skrev den p\xc3\xa5 the Mission Inn, Riverside, California._NEWLINE_Jacobs-Bond skrev teksten etter \xc3\xa5 ha sett solnedgangen over Mount Rubidoux fra sitt rom i fjerde etasje._NEWLINE_Hun kom frem med melodien tre m\xc3\xa5neder senere da hun turnerte i Mojave\xc3\xb8rkenen._NEWLINE_I 1929 ved Lake Arrowhead, mens \xc2\xabA Perfect Day\xc2\xbb ble spilt p\xc3\xa5 grammofon, begikk Jacobs-Bonds eneste s\xc3\xb8nn, Frederick Jacobs smith, selvmord._NEWLINE_I mange \xc3\xa5r har Mission Inn spilt \xc2\xabA Perfect Day\xc2\xbb p\xc3\xa5 sitt klokkespill p\xc3\xa5 slutten av dagen.\n_START_SECTION_\nPopularitet\n_START_PARAGRAPH_\n\xc2\xabA Perfect Day\xc2\xbb ble en fenomenal suksess da den f\xc3\xb8rst ble publisert i 1910. \xc3\x85tte millioner noteeksemplarer og fem millioner plater ble solgt i l\xc3\xb8pet av ett \xc3\xa5r. 25 milliioner noteeksemplarer ble solgt under Jacobs-Bonds levetid. _NEWLINE_Den var hennes mest \xc3\xb8nskede nummer da Jacobs-Bond underholdt soldatene p\xc3\xa5 amerikanske baser i Europa under den f\xc3\xb8rste verdenskrig. Populariteten til \xc2\xabA Perfect Day\xc2\xbb ble s\xc3\xa5 stor at til og med Jacob-Bonds indikerte i sin selvbiografi at hun hadde blitt \xc2\xabtrett\xc2\xbb av \xc3\xa5 h\xc3\xb8re den._NEWLINE_Sammen med \xc2\xabJust Awearyin' for You\xc2\xbb og \xc2\xabI Love You Truly\xc2\xbb \xe2\x80\x93 begge publisert i 1901 som en del av samlingen Seven Songs as Unpretentious as the Wild Rose \xe2\x80\x93 forsterket \xc2\xabA Perfect Day\xc2\xbb Carrie-Jacobs karriere som den f\xc3\xb8rste kvinnen som gjorde et levebr\xc3\xb8d av \xc3\xa5 komponere.\n_START_SECTION_\nNorsk versjon\n_START_PARAGRAPH_\nOtto Leisner har skrevet en dansk tekst som den norske bygger p\xc3\xa5. Den norske tittelen er \xc2\xabEn deilig dag\xc2\xbb."